| *Great Teacher Onizuka* |
| --- |
|  |
| Žanras | Komedinė drama, mokyklinis, slice of life |
| Manga |
| Autorius | Tooru Fujisawa |
| Leidėjas | Japonija KodanshaKanadaJungtinės Amerikos Valstijos Tokyopop |
| Serializuota  |  *Weekly Shōnen Magazine*  |
| Leidimo metai | 1997 m. gegužės 16 d. – 2002 m. balandžio 17 d. |
| Tomų sk. | 25
 |
| TV anime |
| Režisierius | Noriyuki Abe |
| Studija | Studio Pierrot |
| Kanalas | Japonija Fuji Television, Animax |
| Rodymo laikotarpis | 1999 m. birželio 30 d. – 2000 m. rugsėjo 24 d. |
| Serijų sk. | 43
 |
| Susiję |
| * *Great Teacher Onizuka* (filmas)
* *Great Teacher Onizuka* (TV)
* *GTO In Taiwan* (TV)
* *GTO 2014* (TV)
* *GTO Shonan 14 Days* (manga)
* *GTO: Paradise Lost* (manga)
 |

**Great Teacher Onizuka** (jap. グレート・ティーチャー・オニヅカ = *Gurēto Tīchā Onizuka*), oficialiai trumpinama **GTO**, – japonų *shōnen* manga komiksai, parašyti ir iliustruoti Tooru Fudžisavos. Manga 1997–2002 m. laikotarpiu buvo publikuojama leidyklos „Kodansha" leidžiamame žurnale „Weekly Shōnen Magazine". Šiaurės Amerikoje mangą platino bendrovė „Tokyopop"; „GTO" buvo viena pirmųjų JAV pasirodžiusių mangų originaliu formatu.

Pasakojama apie 22-ejų metų buvusį *bōsōzoku* (baikerių) gaujos narį Eikičį Onidzuką, kuris patampa mokytoju vienoje iš Tokijo prestižinių privačių mokyklų.

2007 m. lapkričio mėn. duomenimis, mangos vienetų parduota per 50 mln. 1998 m. kūrinys buvo apdovanotas „Kodansha" manga apdovanojimu *shōnen* kategorijoje.

Didelio populiarumo susilaukę manga komiksai buvo adaptuoti į kitas medijų formas: 12 serijų televizijos draminį serialą, rodytą 1998 m.; pilnametražį vaidybinį filmą, pasirodžiusį 1999 m.; 43 serijų anime serialą, rodytą 1999–2000 m. Vėliau buvo sukurta tęsinių komiksams ir televizijos serialui.

Siužetas
--------

DĖMESIO: *toliau atskleidžiamos kūrinio detalės*

Eikičis Onidzuka yra 22-ejų metų buvęs *bōsōzoku* gaujos narys ir skaistuolis. Vieną popietę Onidzukai benužiūrinėjant merginas su trumpas sijonais viename iš vietinių prekybos centrų jis susipažįsta su mergina, kuri sutinka su juo nueiti į pasimatymą. Onidzukos planas permiegoti su ja žlunga, kai pasirodo jos „vaikinas", besantis jos mokytoju, ir paprašo jos sugrįžti pas jį. Nors mokytojas – senis ir nepatrauklus, tačiau jo, kaip mokytojo, padėtis daro merginai stiprią įtaką, tad ši nieko nemąsčiusi sugrįžta jam glėbin.

Po tokio reginio Onidzuka nusprendžia siekti mokytojo karjeros. Tačiau jam vos pavyksta įgyti mokytojo laipsnį, ir tai tik antrarūšiame koledže. Besiekdamas savo siekių jis suvokia du svarbius dalykus: jis turi sąžinės ir moralės jausmą. O tai reiškia, kad susitikinėjimas su moksleivėmis yra tabu, visgi jų neįprastai patrauklios mamos yra jau visai kitas reikalas. Jis mėgaujasi mokytojo darbu, dažniausiai mokydamas paauglius gyvenimiškų pamokų vietoje įprastų akademinių dalykų. Jis neapkenčia tradicinio švietimo sistemos, nes ja smukdomas mokinių išprusimas ir jiems pataikaujama.

Vadovaudamasis tokiu supratimu jis nutaria tapti didžiu mokytoju, savo mokymo metoduose pasitelkdamas savo paties filosofiją ir sugebėjimus itin įtemptoje situacijoje atlikti beveik bet ką. Onidzuka paskiriamas problematiškos klasės, kuri vieną mokytoją privedė prie mįslingos savižudybės ir dar du atitinkamai privertė palūžti psichologiškai bei įstoti į kultą, auklėtoju. Jis prisiima misiją pažinti patį save ir pagelbėti savo mokiniams susidoroti su jų gyvenimiškomis problemomis bei išmokyti juos nuoširdžiai mėgautis gyvenimu. Šiam tikslui įgyvendinti jis pasitelkia mokymo metodus, kurie iš vienos pažiūros atrodytų neortodoksalūs, prieštaraujantys įstatymams, taip pat ir keliantys pavojų gyvybei, tačiau kažkokiu būdų jam pavyksta sėkmingai priversti mokinius atsiverti ir įveikti savas problemas.

Šaltiniai
---------

1. ↑  Clements, Jonathan; McCarthy, Helen (2006). *The Anime Encyclopedia: A Guide to Japanese Animation Since 1917* (Revised and Expanded ed.). pp. 253–254. ISBN 1-933330-10-4.
2. ↑  Thompson, Jason (2007-10-09). *Manga: The Complete Guide*. New York, New York: Del Rey. p. 132. ISBN 978-0-345-48590-8. OCLC 85833345.
3. ↑  „Tokyopop Manga sells out" (anglų). Anime News Network. 2002-08-01. Nuoroda tikrinta 2017-12-04.
4. ↑  「金田一少年」、「神の雫」の原作者が株と家族の小説. *Asahi Shimbun Digital* (japonų). 2007-11-16. Suarchyvuotas originalas 2014-02-21. Nuoroda tikrinta 2013-11-29.  Nežinomas parametras `|url-status=` ignored (pagalba)
5. ↑  Joel Hahn. „Kodansha Manga Awards". *Comic Book Awards Almanac*. Suarchyvuotas originalas 2012-06-30. Nuoroda tikrinta 2013-01-06.
6. ↑  Gilles Poitras: *Below the Surface*. In: Newtype USA, June 2003, Volume 2 Number 6, p. 59.

Nuorodos
--------

* Great Teacher Onizuka enciklopedijoje Anime News Network
* Great Teacher Onizuka svetainėje Internet Movie Database